เทศกาลหิมะซัปโปโระ

เทศกาลหิมะซัปโปโระ () เป็นเทศกาลหิมะที่มีชื่อเสียงของนครซัปโปโระ ซึ่งจัดขึ้นประมาณต้นเดือนกุมภาพันธ์ของทุก ๆ ปี บนพื้นที่จัดงาน 3 ส่วนคือ สวนสาธารณะโอโดริ ย่านการค้าซูซูกิโนะ และซัปโปโระคอมมูนิตีโดม (สึโดมุ) ในงานมีการนำเสนอประติมากรรมที่สร้างจากหิมะและน้ำแข็งเป็นจำนวนนับร้อยชิ้น เทศกาลหิมะซัปโปโระเป็นเทศกาลหิมะที่ใหญ่ที่สุดในญี่ปุ่น และมีผู้เข้าชมงานจากทั่วโลกกว่า 2 ล้านคนทุกปี

มีคนไทยจากการท่องเที่ยวแห่งประเทศไทย เข้าร่วมประกวดการปั้นหิมะเกือบทุกปีและพวกเขาได้รับรางวัลชนะเลิศ (Grand Champion) หลายครั้งด้วยเช่นกัน

 ประวัติ 
เทศกาลหิมะของนครซัปโปโรเริ่มขึ้นเมื่อราว ค.ศ. 1950 โดยความร่วมมือของสมาคมส่งเสริมการท่องเที่ยวซัปโปโรและเขตซัปโปโร ในเทศกาลหิมะครั้งแรกนี้ เพราะไม่มีใครเคยสร้างรูปปั้นหิมะมาก่อน คณะกรรมการจัดงานจึงต้องขอร้องให้นักเรียนชั้นมัธยมปลายในเมืองซัปโปโรร่วมกันก่อรูปปั้นหิมะขึ้น#12 さっぽろ雪まつり 2007-1-28 จนได้รูปปั้นจำนวน 6 ชิ้นในบริเวณลานในสวนสาธารณะโอโดริซึ่งเดิมใช้เป็นที่ทิ้งหิมะさっぽろ雪まつり資料館   รูปปั้นหิมะรุ่นแรก ๆ นั้นมีความสูงอย่างมากเพียง 7 เมตรเท่านั้น แต่ในงาน 4 เมื่อ ค.ศ. 1953 มีการสร้างรูปปั้นที่มีขนาดสูงถึง 15 เมตร ซึ่งต้องใช้หิมะจำนวนมาก จึงต้องใช้รถบรรทุกและรถดันดินมาช่วยในการสร้าง และนับเป็นจุดเริ่มต้นของการสร้างรูปปั้นหิมะขนาดใหญ่อย่างในปัจจุบัน

ใน ค.ศ. 1954 เริ่มมีผลงานของชาวเมืองเข้าร่วมในงาน ใน ค.ศ. 1955 มีผู้เข้าร่วมแสดงผลงานมากขึ้น ซึ่งรวมทั้งกองกำลังป้องกันตนเองญี่ปุ่นได้อาสาเข้าร่วมจัดงานขึ้นที่พื้นที่มาโกมาไน ตั้งแต่งาน 10 ใน ค.ศ. 1959 ก็เริ่มมีผู้ชมจากนอกจังหวัดฮกไกโดมาชมมากขึ้น★さっぽろ雪まつり เมื่อญี่ปุ่นได้เป็นเจ้าภาพโอลิมปิกฤดูหนาวที่ซัปโปโระใน ค.ศ. 1972 งานเทศกาลหิมะก็เป็นที่รู้จักไปทั่วโลก ใน ค.ศ. 1974 เริ่มมีการแข่งขันรูปปั้นหิมะจากทีมนานาชาติ

 วันที่จัดงาน 
 ครั้งที่  วัน  หมายเหตุ  1 18 กุมภาพันธ์ ค.ศ. 1950   2 26 หรือ 27 มกราคม ค.ศ. 1951  3 9 หรือ 10 กุมภาพันธ์ ค.ศ. 1952   4 7 หรือ 8 กุมภาพันธ์ ค.ศ. 1953  มีการใช้เครื่องจักรในการผลิตรูปหิมะครั้งแรก 5 28 ถึง 31 มกราคม ค.ศ. 1954   6 27 หรือ 28 กุมภาพันธ์ ค.ศ. 1955   7 4 หรือ 5 กุมภาพันธ์ ค.ศ. 1956   8 2 หรือ 3 กุมภาพันธ์ ค.ศ. 1957   9 7 ถึง 9 กุมภาพันธ์ ค.ศ. 1958  การจัดงานเป็นเวลา 3 วันเริ่มจากครั้งนี้ 10 6 ถึง 8 กุมภาพันธ์ ค.ศ. 1959  มีการจัดตั้งคณะกรรมการซัปโปโรยูกิมัตสึริ 11 5 ถึง 7 กุมภาพันธ์ ค.ศ. 1960   12 3 ถึง 5 กุมภาพันธ์ ค.ศ. 1961   13 2 ถึง 4 กุมภาพันธ์ ค.ศ. 1962   14 1 ถึง 3 กุมภาพันธ์ ค.ศ. 1963   15 31 มกราคม – 2 กุมภาพันธ์ ค.ศ. 1964   16 5–7 กุมภาพันธ์ ค.ศ. 1965   17 3–6 กุมภาพันธ์ ค.ศ. 1966  มีการเพิ่มวันจัดงานเพิ่มขึ้นอีก 1 วัน จาก 3 เป็น 4 วัน 18 2–5 กุมภาพันธ์ ค.ศ. 1967   19 1–4 กุมภาพันธ์ ค.ศ. 1968   20 30 มกราคม – 2 กุมภาพันธ์ ค.ศ. 1969   21 29 มกราคม – 1 กุมภาพันธ์ ค.ศ. 1970   22 28–31 มกราคม ค.ศ. 1971   23 27–30 มกราคม ค.ศ. 1972   24 1–5 กุมภาพันธ์ ค.ศ. 1973  มีการเพิ่มเวลาเป็น 5 วัน 25 1–5 กุมภาพันธ์ ค.ศ. 1974  มีการจัดการแข่งขันแกะสลักหิมะนานาชาติ 26 1–5 กุมภาพันธ์ ค.ศ. 1975   27 1–5 กุมภาพันธ์ ค.ศ. 1976   28 1–6 กุมภาพันธ์ ค.ศ. 1977   29 1–5 กุมภาพันธ์ ค.ศ. 1978   30 1–5 กุมภาพันธ์ ค.ศ. 1979   31 1–5 กุมภาพันธ์ ค.ศ. 1980   32 4–8 กุมภาพันธ์ ค.ศ. 1981  เทศกาลน้ำแข็งซูซูกิโนะ 33 3–7 กุมภาพันธ์ ค.ศ. 1982   34 2–6 กุมภาพันธ์ ค.ศ. 1983   35 1–5 กุมภาพันธ์ ค.ศ. 1984   36 7–11 กุมภาพันธ์ ค.ศ. 1985   37 5–9 กุมภาพันธ์ ค.ศ. 1986   38 5–11 กุมภาพันธ์ ค.ศ. 1987  เพิ่มการจัดงานจาก 5 วันเป็น 7 วัน 39 5–11 กุมภาพันธ์ ค.ศ. 1988   40 6–12 กุมภาพันธ์ ค.ศ. 1989   41 6–12 กุมภาพันธ์ ค.ศ. 1990  นากาจิมะร่วมจัดงานด้วย 42 5–11 กุมภาพันธ์ ค.ศ. 1991   43 5–11 กุมภาพันธ์ ค.ศ. 1992   44 5–11 กุมภาพันธ์ ค.ศ. 1993   45 5–11 กุมภาพันธ์ ค.ศ. 1994   46 6–12 กุมภาพันธ์ ค.ศ. 1995   47 6–12 กุมภาพันธ์ ค.ศ. 1996  มีการเปิดเว็บไซต์ประจำเทศกาลอย่างเป็นทางการ 48 5–11 กุมภาพันธ์ ค.ศ. 1997   49 5–11 กุมภาพันธ์ ค.ศ. 1998   50 5–11 กุมภาพันธ์ ค.ศ. 1999   51 7–11 กุมภาพันธ์ ค.ศ. 2000   52 6–12 กุมภาพันธ์ ค.ศ. 2001  มีผู้เข้าชม 2,340,000 คน (บันทึกสูงสุด) 53 5–11 กุมภาพันธ์ ค.ศ. 2002   54 5–11 กุมภาพันธ์ ค.ศ. 2003   55 5–11 กุมภาพันธ์ ค.ศ. 2004   56 7–13 กุมภาพันธ์ ค.ศ. 2005   57 6–12 กุมภาพันธ์ ค.ศ. 2006  ซัปโปโระมีการขยายที่จัดงานออกไป 58 6–12 กุมภาพันธ์ ค.ศ. 2007   59 5–11 กุมภาพันธ์ ค.ศ. 2008   60 5–11 กุมภาพันธ์ ค.ศ. 2009   61 5–11 กุมภาพันธ์ ค.ศ. 2010   62 7–13 กุมภาพันธ์ ค.ศ. 2011  จำนวนผู้ชม 2,410,000 คน 63 6–12 กุมภาพันธ์ ค.ศ. 2012   64 5–11 กุมภาพันธ์ ค.ศ. 2013   65 5–11 กุมภาพันธ์ ค.ศ. 2014   66 5–11 กุมภาพันธ์ ค.ศ. 2015  

 ดูเพิ่ม 
 เทศกาลงานแกะสลักหิมะและน้ำแข็งนานาชาติแห่งเมืองฮาร์บิน (Harbin International Ice and Snow Sculpture Festival)
 เทศกาลคาร์นิวัลฤดูหนาวควิเบก (Quebec Winter Carnival)
 เทศกาลสกีโฮลเมนโคลเลน (Holmenkollen Ski Festival)

 อ้างอิง 

 แหล่งข้อมูลอื่น 

 เว็บไซต์เทศกาลหิมะซัปโปโระ
 บอร์ดพูดคุยแหล่งท่องเที่ยวและข้อมูลเรื่องหิมะ 

หมวดหมู่:เทศกาลญี่ปุ่น
หมวดหมู่:เหตุการณ์ในเดือนกุมภาพันธ์
หมวดหมู่:วันสำคัญในเดือนกุมภาพันธ์
หมวดหมู่:ซัปโปโระ